Constitución española de 1978/Título III - Wikisource\nConstitución española de 1978/Título III\n1 Título III: Das Cortes Xerais\n1.1 Capítulo Primeiro: Das cámaras\n1.1.1 Artigo 66\n1.1.2 Artigo 67\n1.1.3 Artigo 68\n1.1.4 Artigo 69\n1.1.5 Artigo 70\n1.1.6 Artigo 71\n1.1.7 Artigo 72\n1.1.8 Artigo 73\n1.1.9 Artigo 74\n1.1.10 Artigo 75\n1.1.11 Artigo 76\n1.1.12 Artigo 77\n1.1.13 Artigo 78\n1.1.14 Artigo 79\n1.1.15 Artigo 80\n1.2 Capítulo Segundo: Da elaboración das leis\n1.2.1 Artigo 81\n1.2.2 Artigo 82\n1.2.3 Artigo 83\n1.2.4 Artigo 84\n1.2.5 Artigo 85\n1.2.6 Artigo 86\n1.2.7 Artigo 87\n1.2.8 Artigo 88\n1.2.9 Artigo 89\n1.2.10 Artigo 90\n1.2.11 Artigo 91\n1.2.12 Artigo 92\n1.3 Capítulo Terceiro: Dos tratados internacionais\n1.3.1 Artigo 93\n1.3.2 Artigo 94\n1.3.3 Artigo 95\n1.3.4 Artigo 96\nTítulo III: Das Cortes XeraisEditar\nCapítulo Primeiro: Das cámarasEditar\nAs Cortes Xerais representan ó pobo español e están formadas polo Congreso dos Deputados e o Senado.\nAs Cortes Xerais exercen a potestade lexislativa do Estado, aproban os seus orzamentos, controlan a acción do Goberno e teñen as demais competencias que lles atribúa a Constitución.\nAs Cortes Xerais son inviolables.\nNinguén poderá ser membro das dúas cámaras simultaneamente, nin acumula-la acta dunha asemblea de comunidade autónoma coa de deputado ó Congreso.\nOs membros das Cortes Xerais non estarán ligados por mandato imperativo.\nAs reunións de parlamentarios que se celebren sen convocatoria regulamentaria non vincularán as cámaras e non poderán facer exercicio das súas funcións nin ostentación dos seus privilexios.\nO Congreso componse dun mínimo de 300 e un máximo de 400 deputados, elixidos por sufraxio universal, libre, igual, directo e secreto, nos termos que estableza a lei.\nA circunscrición electoral é a provincia. As poboacións de Ceuta e Melilla estarán representadas con cadanseu deputado. A lei distribuirá o número total de deputados, asignándolle unha representación mínima inicial a cada circunscrición e distribuíndo os demais en proporción á súa poboación.\nA elección verificarase en cada circunscrición atendendo criterios de representación proporcional.\nO Congreso elíxese por catro anos. O mandato dos deputados termina catro anos despois da súa elección ou o día da disolución da cámara.\nSon electores e elixibles tódolos españois que estean en pleno uso dos seus dereitos políticos. A lei recoñecerá e o Estado facilitará o exercicio do dereito de sufraxio ós españois que se atopen fóra do territorio de España.\nAs eleccións terán lugar entre os trinta días e sesenta días dende a terminación do mandato. O Congreso electo deberá de ser convocado dentro dos vintecinco días seguintes á celebración das eleccións.\nO Senado é a cámara de representación territorial.\nEn cada provincia elixiranse catro senadores por sufraxio universal, libre, igual, directo e secreto, polos votantes de cada unha delas, nos termos que sinale unha lei orgánica.\nNas provincias insulares, cada illa ou agrupación delas, con cabido ou consello insular, constituirá unha circunscrición para efectos de elección de senadores, correspondéndolle tres a cada unha das illas maiores —Gran Canaria, Mallorca e Tenerife— e un a cada unha das seguintes illas ou agrupacións: Ibiza-Formentera, Menorca, Fuerteventura, Gomera, Hierro, Lanzarote e La Palma.\nAs poboacións de Ceuta e Melilla elixirán cada unha delas dous senadores.\nAs comunidades autónomas designarán ademais un senador e outro máis por cada millón de habitantes do seu respectivo territorio. A designación corresponderalle á asemblea lexislativa ou, no seu defecto, ó órgano colexiado superior da comunidade autónoma, de acordo co que establezan os estatutos, que asegurarán, en todo caso, a adecuada representación proporcional.\nO Senado elíxese por catro anos. O mandato dos senadores termina catro anos despois da súa elección ou o día da disolución da cámara.\nA lei electoral determinará as causas de inelixibilidade e incompatibilidade dos deputados e senadores, que comprenderán, en todo caso:\nOs deputados e senadores gozarán de inviolabilidade polas opinións manifestadas no exercicio das súas funcións.\nDurante o período do seu mandato os deputados e senadores gozarán tamén de inmunidade e só poderán ser detidos en caso de flagrante delicto. Non poderán ser inculpados nin procesados sen a previa autorización da cámara respectiva.\nNas causas contra deputados e senadores será competente a Sala do Penal do Tribunal Supremo.\nOs deputados e senadores percibirán unha asignación que será fixada polas respectivas cámaras.\nAs cámaras establecen os seus propios regulamentos, aproban autonomamente os seus orzamentos e, de común acordo, regulan o estatuto do persoal das Cortes Xerais. Os regulamentos e a súa reforma serán sometidos a unha votación final sobre a súa totalidade, que requirirá a maioría absoluta.\nAs cámaras elixen os seus respectivos presidentes e os demais membros das súas mesas. As sesións conxuntas serán presididas polo presidente do Congreso e rexeranse por un regulamento das Cortes Xerais aprobado por maioría absoluta de cada cámara.\nOs presidentes das cámaras exercen en nome delas tódolos poderes administrativos e facultades de policía no interior das súas respectivas sedes.\nAs cámaras reuniranse anualmente en dous períodos ordinarios de sesións: o primeiro, de setembro a decembro, e o segundo, de febreiro a xuño.\nAs cámaras poderán reunirse en sesións extraordinarias por petición do Goberno, da Deputación Permanente ou da maioría absoluta dos membros de calquera das cámaras. As sesións extraordinarias deberanse convocar sobre unha orde do día determinada e serán clausuradas unha vez que esta se esgote.\nAs cámaras reuniranse en sesión conxunta para o exercicio das competencias non lexislativas que o título II lle atribúe expresamente ás Cortes Xerais.\nAs decisións das Cortes Xerais previstas nos artigos 94.1, 145.2 e 158.2 adoptaranse por maioría de cada unha das cámaras. No primeiro caso, o procedemento iniciarao o Congreso, e nos outros dous, o Senado. En ámbolos casos, se non houbera acordo entre Senado e Congreso, intentarase obter por unha comisión mixta composta de igual número de deputados e senadores. A comisión presentará un texto, que será votado por ámbalas cámaras. Se non se aproba na forma establecida decidirá o Congreso por maioría absoluta.\nAs cámaras funcionarán en Pleno e por comisións.\nAs cámaras poderán delegar nas comisións lexislativas permanentes a aprobación de proxectos ou proposicións de lei. O Pleno poderá, con todo, avocar en calquera momento o debate e votación de calquera proxecto ou proposición de lei que xa fora obxecto desta delegación.\nQuedan exceptuados do disposto no apartado anterior a reforma constitucional, as cuestións internacionais, as leis orgánicas e de bases e os orzamentos xerais do Estado.\nO Congreso e o Senado, e, se é o caso, ámbalas cámaras asemade, poderán nomear comisións de investigación sobre calquera asunto de interese público. As súas conclusións non serán vinculantes para os tribunais, nin afectarán ás resolucións xudiciais, sen prexuízo de que o resultado da investigación lle sexa comunicado ó ministerio fiscal para o exercicio, cando proceda, das accións oportunas.\nSerá obrigatorio comparecer por requirimento das cámaras. A lei regulará as sancións que poidan impoñerse por incumprimento desta obriga.\nAs cámaras poden recibir peticións individuais e colectivas, sempre por escrito, quedando prohibida a presentación directa por manifestacións cidadás.\nAs cámaras pódenlle remitir ó Goberno as peticións que reciban. O Goberno está obrigado a explicarse sobre o seu contido, sempre que as cámaras o esixan.\nEn cada cámara haberá unha Deputación Permanente composta por un mínimo de vinteún membros, que representarán ós grupos parlamentarios, en proporción á súa importancia numérica.\nAs deputacións permanentes estarán presididas polo presidente da cámara respectiva e terán como funcións a prevista no artigo 73, a de asumi-las facultades que lles correspondan ás cámaras, de acordo cos artigos 86 e 116, en caso de que estas fosen disoltas ou expirase o seu mandato, e a de velar polos poderes das cámaras, cando estas non estean reunidas.\nExpirado o mandato ou en caso de disolución, as deputacións permanentes seguirán exercendo as súas funcións ata a constitución das novas Cortes Xerais.\nReunida a cámara correspondente, a Deputación Permanente dará conta dos asuntos tratados e das súas decisións.\nPara adoptaren acordos as cámaras deben estar reunidas regulamentariamente e con asistencia da maioría dos seus membros.\nEses acordos, para seren válidos, deberán ser aprobados pola maioría dos membros presentes, sen prexuízo das maiorías especiais que establezan a Constitución ou as leis orgánicas e mailas que para a elección de persoas establezan os regulamentos das cámaras.\nO voto de senadores e deputados é persoal e indelegable.\nCapítulo Segundo: Da elaboración das leisEditar\nSon leis orgánicas as relativas ó desenvolvemento dos dereitos fundamentais e das liberdades públicas, as que aproben os estatutos de autonomía e o réxime electoral xeral e as demais previstas na Constitución.\nA aprobación, modificación ou derrogación das leis orgánicas esixirá maioría absoluta do Congreso, nunha votación final sobre o conxunto do proxecto.\nAs Cortes Xerais poderán delegar no Goberno a potestade de dictar normas con categoría de lei sobre materias determinadas non incluídas no artigo anterior.\nA delegación lexislativa deberase outorgar mediante unha lei de bases cando o seu obxecto sexa a formación de textos articulados ou por unha lei ordinaria cando se trate de refundir varios textos legais nun só.\nA delegación lexislativa teráselle que outorgar ó Goberno de forma expresa para materia concreta e con fixación do prazo para o seu exercicio. A delegación esgotarase polo uso que dela faga o Goberno mediante a publicación da norma correspondente. Non poderá entenderse concedida de modo implícito ou por tempo indeterminado. Tampouco poderá ser permitida a subdelegación a autoridades distintas do propio Goberno.\nAs leis de bases delimitarán con precisión o obxecto e alcance da delegación lexislativa e os principios e criterios que se han de seguir no seu exercicio.\nA autorización para refundir textos legais determinará o ámbito normativo a que se refire o contido da delegación, especificando se se circunscribe á mera formulación dun texto único ou se se inclúe a regularización, aclaración e harmonización dos textos legais que van ser refundidos.\nSen prexuízo da competencia propia dos tribunais, as leis de delegación poderán establecer en cada caso fórmulas adicionais de control.\nEn caso de extraordinaria e urxente necesidade, o Goberno poderá dictar disposicións lexislativas provisionais que tomarán a forma de decretos-leis e que non poderán afecta-lo ordenamento das institucións básicas do Estado, os dereitos, deberes e liberdades dos cidadáns regulados no título I, o réxime das comunidades autónomas nin o dereito electoral xeral.\nOs decretos-leis deberán ser inmediatamente sometidos a debate e votación de totalidade ó Congreso dos Deputados, convocado para o efecto se non estivese reunido, no prazo dos trinta días seguintes á súa promulgación. O Congreso terase que pronunciar expresamente dentro dese prazo sobre a súa validación ou derrogación; para iso o regulamento establecerá un procedemento especial e sumario.\nDurante o prazo establecido no apartado anterior as Cortes poderán tramitalos como proxectos de lei polo procedemento de urxencia.\nA iniciativa lexislativa correspóndelles ó Goberno, ó Congreso e ó Senado, de acordo coa Constitución e os regulamentos das cámaras.\nAs asembleas das comunidades autónomas poderán solicitar do Goberno a adopción dun proxecto de lei ou remitiren á Mesa do Congreso unha proposición de lei, delegando ante a citada cámara un máximo de tres membros da asemblea encargados da súa defensa.\nUnha lei orgánica regulará as formas de exercicio e requisitos da iniciativa popular para a presentación de proposicións de lei. En todo caso esixiranse non menos de 500.000 sinaturas acreditadas. Non procederá esa iniciativa en materias propias de lei orgánica, tributarias ou de carácter internacional, nin no relativo á prerrogativa de gracia.\nA tramitación das proposicións de lei regularase polos regulamentos das cámaras, sen que a prioridade debida ós proxectos de lei impida o exercicio da iniciativa lexislativa nos termos regulados polo artigo 87.\nAs proposicións de lei que, de acordo co artigo 87, tome en consideración o Senado remitiránselle ó Congreso para o seu trámite neste como tal proposición.\nAprobado un proxecto de lei ordinaria ou orgánica polo Congreso dos Deputados, o seu presidente daralle inmediata conta del ó presidente do Senado, que o someterá á deliberación deste.\nO Senado no prazo de dous meses, a partir do día da recepción do texto, pode, mediante mensaxe motivada, vetalo ou introducir emendas nel. O veto deberá ser aprobado por maioría absoluta. O proxecto non poderá ser sometido ó rei para sanción sen que o Congreso ratifique por maioría absoluta, en caso de veto, o texto inicial, ou por maioría simple, unha vez transcorridos dous meses dende a interposición daquel, ou se pronuncie sobre as emendas, aceptándoas ou non por maioría simple.\nO prazo de dous meses de que o Senado dispón para vetar ou emenda-lo proxecto reducirase ó de vinte días naturais nos proxectos declarados urxentes polo Goberno ou polo Congreso dos Deputados.\nAs decisións políticas de especial transcendencia poderán ser sometidas a referendo consultivo de tódolos cidadáns.\nO referendo será convocado polo rei, mediante proposta do presidente do Goberno previamente autorizada polo Congreso dos Deputados.\nUnha lei orgánica regulará as condicións e mailo procedemento das distintas modalidades de referendo previstas nesta Constitución.\nCapítulo Terceiro: Dos tratados internacionaisEditar\nA prestación do consentimento do Estado para se obrigar por medio de tratados ou convenios requirirá a previa autorización das Cortes Xerais, nos seguintes casos:\nO asinamento dun tratado internacional que conteña estipulacións contrarias á Constitución esixirá a previa revisión constitucional.\nO Goberno ou calquera das cámaras pode requiri-lo Tribunal Constitucional para que declare se existe ou non esa contradicción.\nOs tratados internacionais validamente asinados, unha vez publicados oficialmente en España, formarán parte do ordenamento interno. As súas disposicións só poderán ser derrogadas, modificadas ou suspendidas na forma prevista nos propios tratados ou de acordo coas normas xerais do dereito internacional.\nPara a denuncia dos tratados e convenios internacionais utilizarase o mesmo procedemento previsto para a súa aprobación no artigo 94.\nTraído desde "https://gl.wikisource.org/w/index.php?title=Constitución_española_de_1978/Título_III&oldid=19008"


En homenaxe aos precursores da nosa pequena historia | Confederación de Anpas Galegas\nPublicado o 12 Decembro, 2013 por ANPAS GALEGAS\nTódalas persoas queremos que a nosa descendencia teña mellores oportunidades, mellores medios, mellor futuro que nós mesmos; dese pensamento nace a preocupación polos nosos fillos e fillas; pero tamén queremos que medren e vivan nun mundo mellor, e aí nace a preocupación polos fillos e fillas de toda a sociedade, para que acompañen aos nosos e compartan e protexan a súa felicidade.\nE aí tamén nacen as ANPAs, porque cando entendemos que os nosos fillos precisan dos fillos dos demais, tamén entendemos que nós precisamos das nais e pais deses nenos e nenas para sementar e fornecer o seu futuro.\nE aí volvémonos permanentes; porque as asociacións non morren, non dormen, non descansan, fan quendas e substitucións constantes, están sempre alerta, e cada un de nós non somos máis ca un elo nesa cadea infinda da protección e da herdanza.\nPor iso, cando conseguimos algo grande, como a creación desta Confederación de Anpas Galegas, temos que saber que vimos do ben facer de moitos outros e outras , e que debemos agradecer a súa presenza no seu tempo, os seus acertos e a súa insistencia porque de todos eles depende que hoxe esteamos aquí.\nE ese agradecemento explícao Bertila como ningún de nós podería facelo, deámoslle pois a palabra\nHoxe é un deses días nos que saen fortalecidas as crenzas nos namorados, na mensaxe das estrelas, no apretón de mans, nas apertas cálidas, no traballo ben feito, na convivencia e na diversidade. Demos un paso, un paso máis alá, un paso que era necesario e que debiamos facelo.\nUn paso que sumado aos pasos que dende fai décadas se foron dando ao longo das corredoiras que dalgún xeito unen as escolas de Galicia e que dados por tantas nais e pais que desinteresadamente e porque crían no ensino público estiveron aí a pleno rendemento nas ANPAS, nas nosas queridas ANPAS.\nE como unha máis desa morea de nais desexo facer unha homenaxe no tempo e porque seguro que esta mañá desfrutaron véndonos na rolda de prensa a dous compañeiros especiais.\nRefírome a Antón, presidente da Federación de Ferrolterra fai moitos anos, compañeiro de faenas, visionario para o seu tempo e unha persoa que tiña as ideas claras, un modo de traballar peculiar e que defendía con paixón o ensino público.\nE tamén ao noso compañeiro Ceferino, fundador de Foanpas fai 22 anos, que estivo en activo ata fai 4 como directivo de Foanpas. Cría que era necesario confederarse e estivo nas xuntanzas iniciais coas Federacións da zona sur, as do Morrazo, Valmiñor, Redondela, Ponteareas…\nSeguro que dende algunha nube ou estrela estarán véndonos e sentiranse satisfeitos de a onde chegamos e a onde vamos. Quizais estean sentados comendo pipas ou unha tapa de xamón ou polbo á feira, celebrando este fito.\nDesexo tamén transmitir a miña satisfacción da boa convivencia, de que estamos no camiño acertado, de que somos unha troula de rapazas e rapaces (uns novos, outros máis maduriños) con moita chispa e boa saúde social.\nTamén compartir a enorme ledicia que produciu a presenza de Nerea entre nós. Lembrar a outros compañeiros e compañeiras cos que fai catro anos retomamos a idea da confederación e que aínda seguen por aí Emilio, Nel, Óscar, Loli, Mónica…\nQueda un bo camiño que percorrer, moitas pedras, ventos e marexadas pero estamos feitos a traballar coas inclemencias (volo dí unha montañeira escaladora) máis ímolo conseguir.\nUnha reflexión sobre “En homenaxe aos precursores da nosa pequena historia”\nNel Pena, o 14 Decembro, 2013 ás 20:20 dixo:\n…foi un pracer e unha honra formar parte do equipo das persoas que andiveron este camiño para este éxito…un saúdo e unha aperta enorme a tod@s,…e por suposto é un pracer seguir formando parte desta familia, que inda que non dende unha directiva, si dende o papel de pai que quere o millor para @s nos@s fill@s e por suposto para nós mesm@s como sociedade…\nPARABÉNS E CONTINUAMOS O CAMIÑO…VERÉMONOS !!!!


maruxiña – Asociación Galega de Productoras Independientes\nHome Posts tagged "maruxiña"\nagapi Marzo 7, 2022\t Marzo 7, 2022\nO novo filme de Alfonso Zarauza, ‘Malecolía’ chega á carteleira o 1 de abril. O filme galego foi rodado no Carballiño é a sexta película de Alfonso Zarauza. Está producida por Maruxiña Film Company e conta coa participación de Televisión de Galicia, coa subvención de AGADIC e a colaboración da Deputación de Ourense, ademáis …\nLeer mais"O novo filme de Alfonso Zarauza, ‘Malencolía’, chega ás salas o 1 de abril"\nDesde esta semana ONS é a primeira película en V.O. galego que se pode ver en Netflix. O filme dirixido por Alfonso Zarauza e producido por Maruxiña Film Company, foi o gañador de 9 premios Mestre Mateo na súa XIX Edición 2021. https://netflix.com/title/81477139Índice. Tamén se pode ver en Filmin e …\nLeer mais"O filme ‘Ons’ xa está dispoñible en Netflix"\nA vixésimo sexta edición do Ourense Film Festival deu a coñecer o seu palmarés, no que figuran as películas ‘ Malencolía’ e ‘ Eles transportan a morte’ como gañadoras do Premio Xacobeo, outorgado pola comisión mixta entre a organización do certame e a Xunta de Galicia. O Premio Xacobeo (dotado …\nLeer mais"As películas ‘Malencolía’, producida por Maruxiña Film Company, e ‘Eles transportan a morte’, producida por Filmika Galaika, gañadoras do Premio Xacobeo do Festival de Cine de Ourense"\nO vindeiro venres 24 de setembro, ás 20.30h terá lugar a inauguración da XXVI edición do Festival de Cine de Ourense que contará coa nova película de Alfonso Zarauza, ‘Malencolía’ para a súa apertura. O filme galego foi rodado no Carballiño é a sexta película de Alfonso Zarauza. Está producida …\nLeer mais"O novo filme de Alfonso Zarauza, ‘Malencolía’, producido por Maruxiña Film Company, abrirá o Festival de Cine de Ourense"\nZarauza remata a rodaxe do filme de terror ‘Malencolía’, producido por Maruxiña Film Company\nagapi Xuño 10, 2021\t Xuño 10, 2021\nAlfonso Zarauza (Compostela, 1973) rematou onte en Santiago a rodaxe da súa sexta longametraxe, ‘Malencolía’, producida por Maruxiña Film Company. Con esta película, o cineasta galego debuta no xénero do terror, repetindo experiencia con boa parte do equipo técnico e artístico que o acompañou no seu último traballo, ‘Ons’, estreado …\nLeer mais"Zarauza remata a rodaxe do filme de terror ‘Malencolía’, producido por Maruxiña Film Company"\nagapi Maio 26, 2021\t Maio 26, 2021\nO coronavirus atrasou o inicio da rodaxe da nova película do compostelán Alfonso Zarauza. O positivo dun dos membros do equipo obrigou a aprazar a gravación unha semana e este luns, con todos os protocolos covid superados, PCR negativas e total seguridade, acaba de arrincar no Irixo. Concretamente na aldea …\nLeer mais"Comeza a rodaxe do filme ‘Malencolía’"\nAlfonso Zarauza (Maruxiña Film Company): “Trátase de surfear as dificultades”\nagapi Marzo 24, 2021\t Marzo 24, 2021\nFai máis dunha década que os irmáns Alfonso e Rubén Zarauza decidiron montar a súa propia produtora baixo o nome de Maruxiña Film Company coa intención clara de poder rodar os seus propios proxectos con total liberdade creativa Falamos co director Alfonso Zarauza sobre estes comezos, “por aquel entón non …\nLeer mais"Alfonso Zarauza (Maruxiña Film Company): “Trátase de surfear as dificultades”"\n‘Ons’, dirixida por Alfonso Zarauza e producida por Maruxiña, abrirá Culturgal 2020 en Pontevedra\nagapi Novembro 12, 2020\t Novembro 17, 2020\nUn dos títulos cinematográficos máis agardados do ano abrirá a 13ª edición de Culturgal o venres 27 de novembro. “Ons”, o último filme de Alfonso Zarauza, chega a Culturgal antes de estrearse nas salas comerciais e tras o paso por dous grandes certames: o Festival de Cine Europeo de Sevilla …\nLeer mais"‘Ons’, dirixida por Alfonso Zarauza e producida por Maruxiña, abrirá Culturgal 2020 en Pontevedra"


Xavier Trias - Wikipedia, a enciclopedia libre\nXavier Trias i Vidal de Llobatera, nado en Barcelona o 5 de agosto de 1946, é un político español, militante de CDC desde 1979 e alcalde de Barcelona entre 2011 e 2015. Entre outras responsabilidades na Generalitat de Cataluña, foi conselleiro de Sanidade e da Presidencia durante os gobernos de Jordi Pujol. Está casado e ten catro fillos.\n5 de agosto de 1946\nLicenciouse en Medicamento e Cirurxía na Universidade de Barcelona en 1970, especializándose en pediatría. Durante os anos 1971 ao 1973 completou a súa formación de posgrao en Xénova (Italia) e en Berna (Suíza), onde traballou durante un ano e medio na investigación de enfermidades metabólicas, o seu diagnostico e tratamento. De 1974 a 1981 exerceu de médico pediatra no Hospital Infantil da Vall d'Hebron. Entre 1979 e 1981 foi vocal nacional de hospitais ao Consello Xeral de Médicos de España, e tamén vocal de hospitais na Xunta do Colexio Oficial de Médicos de Barcelona.\nEn 1981 entrou a traballar no Departamento de Sanidade e Seguridade Social da Generalitat de Cataluña, que por aquel entón encabezaba o conselleiro Josep Laporte, a quen Trias considera o seu pai político, como xefe de servizo de Asistencia Hospitalaria. En setembro de 1983 asumiu a titularidade da Dirección Xeral de Ordenación e Planificación Sanitaria.\nEn xullo de 1984 foi nomeado director xeneral do Instituto Catalán da Saúde (ICS), cargo que ocupou ata o seu nomeamento como conselleiro de Sanidade do goberno da Generalitat, en xullo de 1988, precisamente en substitución de Josep Laporte. Xunto co conselleiro Laporte, Trias está considerado como o responsable do impulso e desenvolvemento do modelo sanitario catalán, de prestixio e recoñecemento internacional.\nO 12 de xaneiro de 1996 é nomeado conselleiro de residencia do goberno da Generalitat, momento no que empeza a traballar de xeito conxunto co entón presidente, Jordi Pujol en tanto que número dous e portavoz do Goberno. Desta época destaca a xestión de Trias na creación do Consell de l'Audiovisual de Catalunya (CAC) ou a mellora do réxime laboral dos funcionarios da Generalitat, avanzando na conciliación coa vida familiar, entre outras iniciativas.\nO mes de marzo do ano 2000 encabezou a candidatura de Convergència i Unió ás eleccións ao Congreso dos Deputados, sendo presidente e portavoz do grupo parlamentario catalán (CIU) no Congreso dos Deputados e presidente da Comisión de Ciencia e Tecnoloxía. A pesar da maioría absoluta do Partido Popular, Trias foi un dos negociadores do actual sistema de financiamento da Generalitat de Cataluña, que incrementou de xeito importante os seus ingresos.\nO 17 de maio de 2002 foi proclamado candidato de CIU ao Concello de Barcelona, e desde o 14 de xuño de 2003 é concelleiro de CIU no concello de Barcelona e presidente do Grupo Municipal de CIU da cidade de Barcelona. En 2007 preséntase de novo ás eleccións municipais do 27 de maio, coa ambición de converterse no novo alcalde de Barcelona sen logralo. En 2011 volve postularse por terceira vez para alcalde de Barcelona, sendo o día 2 de xullo investido como alcalde da cidade.\nActualmente é tamén o Secretario Xeral Adxunto da Federación de Convergència i Unió, nunha dirección onde Jordi Pujol é o Presidente Fundador, Artur Mas o Presidente, e Josep Antoni Duran i Lleida é o Secretario Xeral. E desde 2011 tamén forma parte de consello de Área Metropolitana de Barcelona (AMB).\nWikimedia Commons ten máis contidos multimedia na categoría: Xavier Trias\nSitio web de Xavier Trias (en catalán)\nConselleiro de Saúde da Generalitat de Cataluña\nConselleiro de Presidencia da Generalitat de Cataluña\nPortavoz de CiU no Congreso dos Deputados de España\nTraído desde "https://gl.wikipedia.org/w/index.php?title=Xavier_Trias&oldid=5336786"\nÚltima edición o 25 de decembro de 2019 ás 22:05\nA última edición desta páxina foi o 25 de decembro de 2019 ás 22:05.


Os Pichichis e Zamoras da 2ª e 3ª Galega do Fútbol da Costa - Deportes - Que pasa na costa\nOs Pichichis e Zamoras da 2ª e 3ª Galega do Fútbol da Costa\nDeportes Fútbol da Costa 2ª Galicia 3ª Galicia\nAlejo do Corme, Miguel do Mazaricos, Peipo do Lira e Cristian do Ameixenda, recibirán un trofeo na Gala do Fútbol da Costa - QPC como pichichis e Zamoras das Ligas da Costa Xa temos os datos analizados dos máximos goleadores e porteiros menos batidos da 2ª e 3ª Galega do Futbol da Costa. Xa temos os primeiros nomes que subirán ao estrado da IV Gala do Fútbol da Costa - QPC o vindeiro mes de xuño (da que pronto teredes amplas novas).\nAlejo, pichichi con historia da Liga da Costa\nXa coñecimos que Alejo se convertía no 2º máximo goleador da Liga da Costa con 56 goles, cunha ampla vantaxe sobre un MC que se convertía no 3º pichichi da historia desta 2ª.\nMiguel, o seguro do Mazaricos\nOs datos do Zamora da Liga da Costa deixan a Miguel, meta do Mazaricos, como o pichichi do curso. O cadro amarelo foi o conxunto menos goleado con diferencia, pero houbo que contar moitas cousas, unha vez que o cormelán Suso, encaixou só 19 goles no que vai de campaña, pero en só 23 partidos, non os suficientes para contar para estes premios (ten que superar o 75% dos partidos). Deste xeito, Miguel, con 24 goles encaixados en 29 partidos, ten unha media de 0,83 goles/partido, polos 1,25 goles/partido que suma Javi Souto, porteiro do San Lorenzo, con 40 goles en 32 partidos.\nPeipo, zamora da 3ª\nAlgo parecido sucede na 3ª, onde o porteiro menos goleado (e máis goleador cun tanto no seu haber) é Santi Papi. O muxián (o equipo campión foi o menos goleado con diferencia) recibía 10 goles pero en tan só 18 partidos (o 67% dos partidos totais). Deste xeito, Peipo, porteiro do tamén ascendido Lira, é o porteiro menos batido, con 26 goles en 23 partidos (1,13 goles/partido) con moi pouca vantaxe sobre Guille, do Nantón, con 30 goles encaixados en 30 partidos (1,20 goles/partido).\nCristian arrasa no pichichi da 3ª\nNon deu opcións o ceés do Ameixenda Cristian. 22 goles dan boa conta da súa afinidade co gol, e da dependencia do seu equipo. Por detrás quedaron muxiáns, cabaneses, muradáns, lirachos…\nMáis de 60 atletas de Carballo, Cee, Dumbría e Vimianzo disputaron os Campionatos Provinciais\nVeteranos: O Club do Mar a piques de darlle volta a eliminatoria ante o Coristanco


O matrimonio formado por Vicenta Laiseca, recén chegada de Biscaia e José Estévez, veciño de Beluso, compran a finais do s.XIXun antiguo"atador de redes" con estacada e secadoiro na praia, fronte ao porto de pescadores de Beluso, orixe dun negocio en constante evolución.\nA seguinte xeración consolidará a casa como tenda de ultramarinos e abarrotamentos, taberna e casa de comidas, dando refuxio aos pescadores da zona.\nA mediados dos anos sesenta do pasado século e co boom turístico nace o hostal restaurante La Vizcaína dirixido pola neta da fundadora. Cámbiaselle o nome a principios dos anos oitenta polo da Centoleira.\nActualmente áchase dirixido polos irmáns Xullo e Florentina Pérez Estévez, cuarta xeración da familia fundadora.\nDeixando atrás a actividade de hostal, céntrase hoxe en día na restauración de calidade, e nos banquetes familiares e de negocios.\nIncluído como un dos tres restaurantes galegos do Círculo de Restaurantes Centenarios de España, A Centoleira é unha verdadeira institución en Bueu onde soleira e prestixio seguen sendo as principais divisas para a clientela.\nCAPELA DE SANTA IFIXENIA\nPraia da Roiba


queremos facer: 2019\nESPECTACULO DE MAXIA E DIVULGACION CIENTÍFICA\nO día 19 de Decembro visitou o noso centro o mago Richard, para presentar o seu espectáculo de maxia e divulgación científica "tecno iguais", unha actividade coa que colabora na loita pola igualdade entre homes e mulleres, ao tempo que fai visibles as científicas mais importantes da historia.\nA actividade foi ben recibida polo alumnado que disfrutou enormemente con ela.\nPublicado por IES Catabois ás 12:00 Ningún comentario:\nEXPOSICIÓN AS MULLERES NO MUNDO DAS TIC\nDurante dúas semanas tivemos no IES a exposición "As mulleres no mundo das TIC" que fai visible e pon en valor as enxeñeiras, científicas e tecnólogas cuxas invencións teñen ou tiveron un papel destacado no desenvolvemento das TIC.\nCada panel amosa algunhas das achegas realizadas ao longo da historia por distintas mulleres adiantadas o seu tempo. As mulleres que compoñen a exposición son:\nAna María Prieto López, pioneira galega da programación en España\nAda Lovelace, primeira programadora da historia\nRoberta Williams, creadora da primeira aventura gráfica\nÁngela Ruiz Robles, precursora do libro electrónico\nKatherine Johnson, calculadora da NASA responsable da traxectoria do voo do primeiro estadounidense no espazo\nFrances E. Allen, primeira muller en gañar o Premio Turing, o Nobel da computadora\nHedy Lammar, co-inventora do sistema do espectro ensanchado, precursora do Wi-Fi\nGrace Hopper, pioneira en linguaxes de programación e creadora do primeiro compilador\nas programadoras do ENIAC, o primeiro ordenador de propósito xeral\nJoan Clarke, excepcional criptoanalista de mensaxes cifradas enviadas por submarinos alemáns durante a Segunda Guerra Mundial.\nQueremos animar ás nosas rapazas a escoller profesións científico-tecnolóxicas, se é o que elas queren!.\nCHARLA DE SOGAMA SOBRE O COMPOSTEIRO\nO 26 de novembro tivemos unha charla informativa para todo o alumnado do instituto, onde se nos informou de todo o relacionado sobre a compostaxe para poder poñer o noso composteiro en marcha. Catuxa foi a encargada de contarnos todo o proceso de reciclaxe e o funcionamiento da planta de SOGAMA.\nPublicado por IES Catabois ás 01:19 Ningún comentario:


Presentan alegacións contra o drenaxe integral da antiga mina de Touro - Lindeiros\nPresentan alegacións contra o drenaxe integral da antiga mina de Touro\nBy Lindeiros on\t 2 Novembro, 2021 Touro\nTouro, 2 de novembro do 2021 – As agrupacións socialistas de Touro e O Pino veñen de presentar alegacións ao proxecto da drenaxe integral da antiga Mina situada en eses concellos.\nO proxecto ven de estar sometido a exposición pública despois de varios requerimentos da Xunta de Galicia a concesionaria, Explotacións Gallegas, S.L\nOs socialistas, despois de estudar o proxecto e solicitada a opinión a expertos, consideran que o documento «carece de rigor técnico, cando se fala dun proxecto de drenaxe integral, a solución ao problema medioambiental non pode estar fundamentado en métodos experimentais, e moito menos ter como obxecto outro tipos de accións».\nManifestan que as solucións teñen que estar contrastadas cientificamente, denunciando que non admitiran solucións “low cost” como a que se propón, por exemplo, para a balsa da corta de Bama.\nAsí mesmo, tamén critican que a parte máis importante, a planta de tratamento de auga ácida, figure vinculada a unha futura concesión de explotación mineira a ceo aberto. Os grupos socialistas din que esa posible concesión « feitos que non podemos admitir. A contaminación que levamos padecendo durante os últimos 30 anos hai que erradicala si ou si, e, a Administración ten que obrigar a actual empresa explotadora a implantar as máximas accións desde XA»\nPor último indican que o obxecto das súas alegacións é obrigar aos promotores a presentar un novo proxecto serio e rigoroso, »queremos que se corrixa o problema da drenaxe ácida procedente da antiga mina, pero que se corrixa de forma integral e de forma definitiva, é para iso non se pode presentar un proxecto que escatima a inversión«, sinalan.\nBisbarra minería Psoe


O Concello e o Goberno invisten 600.000 euros en Guitiriz para a mellora da eficiencia enerxética | Concello de Guitiriz\nO Concello e o Goberno invisten 600.000 euros en Guitiriz para a mellora da eficiencia enerxética\nA alcaldesa de Guitiriz, Marisol Morandeira, e a subdelegada do Goberno, Isabel Rodríguez, supervisaron hoxe os traballos de mellora da eficiencia enerxética realizados no lugar das Reixas, na parroquia dos Vilares, incluídos dentro dos tres proxectos que executan no municipio o Concello e o Goberno cun investimento total de case 600.000 euros. Grazas a estas actuacións, o Concello de Guiritiz aforrará 45.000 euros anuais co novo alumeado público e rebaixará en 130 toneladas as emisións de CO2 á atmósfera.\nMarisol Morandeira manifestou que “estas achegas do IDAE ao noso Concello, por un total de 514.066 euros, supoñen un investimento moi importante e o seu beneficio verase a curto prazo, por un lado no gasto corrente do Concello, ao baixar o custe do subministro eléctrico, e por outro, porque se verá reforzado e mellorado o servizo de auga potable no núcleo de Guitiriz, no que tivemos algúns problemas nos últimos anos”. Neste sentido, explicou que “os investimentos realizados ata agora engadidos a esta renovación completa da ETAP, para a que tamén contaremos coa colaboración de Augas de Galicia, melloran considerablemente os servizos básicos que ofrecemos aos veciños”.\nPola súa parte, Isabel Rodríguez destacou “o importante apoio do Goberno, a través do Ministerio para a Transición Ecolóxica, aos concellos da provincia para que melloren a eficiencia enerxética do alumeado público e das dependencias municipais”.\n“Con estes proxectos, que subvenciona o Instituto para a Diversificación e Aforro da Enerxía (IDAE), do Ministerio para a Transición Ecolóxica e o Reto Demográfico, axudamos aos concellos a contaminar menos e tamén a aforrar custes en enerxía”, manifestou a subdelegada. Rodríguez informou de que, no caso de Guitiriz, esta axuda supera o medio millón de euros que destina o Goberno a tres proxectos para o aforro e eficiencia enerxética do alumeado público de As Reixas, Parga e Guitiriz, así como para a mellora da eficiencia enerxética da Estación de Tratamento de Auga Potable do municipio.\n“Animo ás administracións a seguir facilitando que os concellos poidamos acceder a proxectos tan importantes e que dispoñamos de fondos para realizar investimentos deste calibre”, concluíu a alcaldesa.\nPROXECTOS EN GUITIRIZ\nO Concello de Guitiriz recibiu tres subvencións do Goberon para outros tantos proxectos nos dous últimos anos cos que se realiza un investimento total de 599.915 euros.\nA máis recente das subvencións concedidas, que foi aprobada en setembro, é para o proxecto de mellora da eficiencia enerxética da ETAP. O importe da achega neste cado é de 261.920 euros. O Concello prevé comezar a execución da obra en 2021.\nO proxecto de aforro e eficiencia enerxética no alumeado público exterior de Parga e o lugar das Reixas (Os Vilares), supón un investimento total de 152.623 euros, dos que 130.346 son financiados polo IDAE e 39.992 polo Concello. Con esta actuación xa foron sustituídas 256 luminarias nos dous núcleos de poboación, que supoñen un aforro no consumo por riba do 70%, e o Concello conseguiu outras 402 que se empregarán para reposicións futuras.\nA terceira das achegas foi para o proxecto de aforro e eficiencia enerxética do alumeado público exterior no núcleo de Guitiriz no que se investiu un total de 185.372 euros, 139.445 aportados polo IDAE e 45.926 polo Concello de Guitiriz. Neste caso, foron substituídas 384 das 2.583 luminarias existentes no municipio, e lógrase un aforro do 70%. Ademais, coa contratación conseguíronse 154 luminarias que se empregarán para futuras reposicións


O presunto agresor do Grove non tiña permiso de armas\nPublicado 06/12/2018 14:38:59CET\nA muller que supostamente recibiu un disparo do seu expareja este mércores no Grove (Pontevedra) atópase estable e "fóra de todo perigo", segundo informou este xoves a subdelegada do Goberno en Pontevedra, Maica Larriba.\nMentres, o presunto agresor, de acordo coa información que manexa a subdelegada, "non tiña permiso de armas" e mantiña unha orde de aloxamento que "está claro que se saltou" ao achegarse á muller.\nEl vivía en Ourense e ela no Grove e ambos, cunha relación sentimental desde facía uns 20 anos, teñen en común unha filla menor de idade.\nEn declaracións á Radio Galega recollidas por Europa Press, a subdelegada indicou que a vítima "acaba de ser intervida" e está "estable, fóra de todo perigo, esperando que evolucione favorablemente nos próximos días". "A intervención foi un éxito e está estable", incidiu.\nO presunto agresor, pola súa banda, "está ingresado en observación" e "o seu caso é máis grave" pois "se disparou dous tiros na cabeza". O calibre da munición, 22, era "baixo", segundo apuntou Larriba, por iso é polo que ningún dos dous perdesen a vida.\nOs galegos gastaron unha media de 1.771 euros este ano en compras online\nOs traballadores de Alcoa na Coruña mobilízanse para esixir "unha solución" ao conflito\nA república arrasa co 90% dos votos nun referendo sobre a monarquía celebrado nas universidades galegas\nMorre na AP-9 atropelado cando pedía axuda após avariárselle o vehículo en Pontevedra\nVulcano gaña tempo para entregar o ferri, pero segue sen financiamento para acabalo


Está pasando en Trabada: ¿Por que a comunidade de montes de Trabada non pertence a ORGACCMM?\n¿Por que a comunidade de montes de Trabada non pertence a ORGACCMM?\nA Organización de Montes de Man Común naceu xa fai máis de 10 anos co obxectivo de poder axudar a tódalas asociación de montes de man común a conseguir diferentes beneficios dun xeito organizado fronte á Xunta de Galicia. A maioría das asociacións galegas pertencen a mesma, tendo unha cota anual de 150 €, que tampouco é tanto.\n¿Cales son os seus principios?\nOs montes veciñais en man común son terreos de titularidade colectiva. A súa propiedade atribúese á comunidade veciñal, independentemente dos membros que a formen en cada intre. A veciñanza é a única condición para ser copartícipe dos dereitos sobre estas terras, que non poden ser transmitidas individualmente.\nOs montes veciñais en man común conforman unha propiedade de carácter xermánico, con ausencia de cotas e, xa que logo, inalienabel, indivisibel, imprescriptibel e inembargabel.\nOs montes veciñais en man común son espacios xeográficos que deben cumprir, para un uso sostibel, as tres funcións tradicionais (social, eclóxica e productiva) de xeito compatibel e integrador.\nOs montes veciñais en man común, unhas 2.900 comunidades de montes, exténdese por 248 dos 316 Concellos de Galiza ocupando un 25% do territorio galego aproximadamente.\nAs Comunidades de Montes están constituidas polos veciños e veciñas comuneiros, os cais, reunidos en Asemblea Xeral, deciden democraticamente a xestión e administración dos seus montes. Soamente ós veciños comuneiros corresponde a decisión sobre os usos e aproveitamentos destas propiedades, sen interferencias alleas de ningún tipo.\nA Organización Galega de Comunidades de Montes Veciñais en Man Común (ORGACCMM) é unha Asociación composta exclusivamente de comunidades de montes o ó servicio delas. Pretende ser a voz dos comuneiros e comuneiras galegos en todos os temas que atinxan ós montes veciñais en man común.\nA ORGACCMM é, xa que logo, a unión das comunidades de montes para xuntar esforzos e experiencia na defensa do monte veciñal en todos os eidos e para traballar no desenvolvemento de todas as potencialidades dos montes.\nA ORGACCMM é actualmente a única entidade de comunidades de montes de ámbito galego con recoñecemento legal ó abeiro da Lei de Montes Veciñais en Man Común.\nPara integrarse na Organización, as comunidades de montes deben aprobalo na súa Asemblea Xeral. Tamén poden tomar o acordo na Xunta Rectora, co compromiso de levalo á seguinte Asemblea Xeral para a súa ratificación.\nOs Obxetivos da ORGACCMM son:\nA defensa do monte veciñal como propiedade xérmanica e como realidade singular de Galiza.\nA esixencia a todos os organismos públicos e privados, e especialmente a Administración Galega, do comprimento da lexislación vixente sobre o monte veciñal.\nA toma de decisións en común diante dos problemas de todo tipo que afecten á propiedade veciñal.\nO posicionamento común fronte as iniciativas políticas, lexislativas, sociais ou económicas que incidan hoxe ou o fagan no futuro sobre as terras veciñais.\nServir de voz unida das comunidades de montes ante os organismos públicos e priovados en todos os asuntos que sexan de apricación ó monte veciñal.\nTraballar para acadar a completa devolución dos montes veciñais en man común ós veciños, os seus lexitimos donos.\nFavorecer a criación da Mancomunidades de Montes.\nOs servicios que presta a ORGACCMM son:\nFacilitar asesoramento legal, xurídico, administrativo e técnico ás comunidades de montes.\nFavorecer o intertroco de experiencias que axuden á formación técnica das xuntas rectoras das comunidades de montes e á concienciación social dos veciños comuneiros.\nOrganizar xornadas monográficas sobre cuestións que atinxan ó monte veciñal: fiscalidade, xestión administrativa, usos e aproveitamentos do monte\nEdición dunha revista informativa periódica: "O Común dos Veciños".\nManter unha páxina web, www.orgaccmm.org , que axuda á información, instrucción e comunicación entre e para as comunidades de montes.\nOrganización dos Congresos Galegos de Comunidades de Montes Veciñais en Man Común.\nPero en Trabada vivimos fóra desta asociación, que se está a mover para evitar a asignación á empresa privada da xestión dos montes de man común. Xa sabemos por que, está claro que a alguén lle interesa que esteamos fóra. Temos que dicir que grazas a ela, estamos a ter moita información, e fano de xeito desinteresado polo que vemos que polo mundo non só existe xente con afán de aproveitarse dos demáis, pero, trabadenses, ¿a cando imos esperar para entrar no século XXI e saír un pouco de Trabada para ver máis mundo? Se o pensamos moito, se cadra vai ser tarde...\nPublicado por Está pasando en Trabada en 9:05\nM 6 de marzo de 2014, 11:16\nTienes bien poco que hacer, parece que no trabajas nada o bien que te pagan por no hacer nada, serás PESADA.\nJeje la verdad jode\nEstá pasando en Trabada 6 de marzo de 2014, 16:45\nPesada o pesado, si no quieres, no leas, esto no es obligatorio para nadie. Sencillamente tenemos una lucha en marcha, legítima como las luchas de otros, así que actuamos en consecuencia. Y creo que con casi 60.000 visitas en el blog, este tema interesa.\nAnónimo 6 de marzo de 2014, 16:52\nsempre fala @ máis indicad@... se entras no blog igual é que ti tampouco tés que facer ou che pagan por non facer nada\nLuna lunera 6 de marzo de 2014, 17:48\nCarai como escoce, cando non hai argumentos solo queda a pataleta.\nPor outro lado, non me imaxino a razon de non asociarse con esta organizacion (digo con ironia evidentemente). En Trabada manipular e facil pero mais si naide de fora se entera.\nAnónimo 6 de marzo de 2014, 18:09\nTas doida? Daniel non te pode atender? . Pois vas ter que pasar os últimos "celos" jodida e sin joder.\nTi eres a que non fas nada. Bueno, fas, fas........ polo menos das a lengua contando mentiras. Tu dalle ´dalle , que de algo hai que vivir.\nAnónimo 6 de marzo de 2014, 18:46\nPensa o ladron, que todos son da sua condicion\nMoi boa a información. Pero...Que pena de comentarios tan vulgares!!! O único que fan é desprestixiar o blog. Ánimo e grazas por ternos informados ainda que pola miña parte non saiba como axudarvos.\nO blog estase a desprestixiar moitisimo. Uns din vulgaridades e o que resposta vulgaridade o cadrado. E unha pena que se caia tan baixo e que nin se traten os temas que se deberian de tratar. Non me gostan nada estes ultimos comentarios ofensivos que nada aportan a materia tematica. Asi vai haber que pechar.\nLucía 7 de marzo de 2014, 22:18\nNon sei que manía con que se desprestixia ou se deixa de desprestixiar... Creo que blog naceu cunha fin: INFORMAR das IRREGULARIDADES que se están a cometer neste concello. Creo que a liberdade de expresión é unha das vías que existen nunha democracia, así que todo mundo terá dereito a opinar... Os xestores do blog xa pediron que non se insultase nin faltase ao respecto de ninguén, que algúns/algunhas indignad@s xa nos postulamos en contra das faltas de respecto... Polo demáis, dar unha opinión a favor, en contra, para min non é desprestixiar... é dicir o que unha persoa pensa, como individuo dunha sociedade libre.\nNon estar dacordo coa opinión dalguén creo que non debe supoñer a crítica ao blog, criticade á persoa en concreto, pero non vos vaiades cun ataque a un blog que está a expoñer as verdades dun pobo, cunha seriedade incrible en cada un dos seus artigos, sempre documentados e sen medias tintas...\nE si, bótanse en falta comentarios serios como os de Trakatrá, pero deben ter cabida sempre as diferentes opinións sempre e cando se manteñan as composturas.\nUn saúdo e boa finde\nAnónimo 8 de marzo de 2014, 12:37\nA obriga dos xestores do blog e retirar de inmediato os comentarios ofensivos, a non ser que sexan eles mesmos os que os poñen. Ademais teñen pouca gracia.\nEstá pasando en Trabada 8 de marzo de 2014, 20:11\nOs xestores do blog do que nos ocupamos e preocupamos é de publicar información contrastada e verdadeira, e cando publicamos algo facémolo en nome do blog, xamais como anónimos ou con seudónimos. Eliminar comentarios ás veces parece que tamén molesta a algúns que nolo reprochan, e como non somos adiviños a tarefa está difícil, non sabe un como acertar.\nAnónimo 12 de marzo de 2014, 22:26\nPero...quen son os xestores do blog??? Teño entendido que se non poñedes nomes e apelidos, o blog e ANÓNIMO ou?? A que tendes medo? Porque non dades a cara??? Sabedes que con tan solo un insulto hacia unha persoa, o blog pasa a mans dun maxistrado non? sabendose así que está detrás de todos e cada un dos anónimos....ahí o deixo....\nteresa 13 de marzo de 2014, 17:19\nDe verdá cres que hai insultos ou non tes claro o significado desa palabra? Efectivamente houbo comentarios subidos de tono e algunhos en demasía,pero os xestores do blog xa se encargaron de borralos tan pronto os leron. E os magistrados teñen dabondo que facer, sen ocuparse disto.; si fora así , cada vez que se lle levanta unha calumnia a unha persoa, (e saberás que sucede con frecuencia,) e a calumnia é moito peor có insulto, acudiriamos os maxistrados; e por suposto perderíamos o tempo. Si eu a usté lle chamo burra , imbécil ..todo o que se me ocurra , parécelle que "su señoría" me vai mandar o cárcere ¿ou qué). A Feijoó chamaronlle narcotraficante ¿pasou algo?. Xa dixen noutra ocasión , que cada un debe ser responsable dos seus comentarios. Os xestores do blog non tan "pa educar"a ninguén.Asique non ameace vostede os comentaristas e moito menos os xestores,porque non hai ,de momento, ningún comentario tan grave como pa chegar os tribunais.\ncocktail 9 de marzo de 2014, 11:58\nEstamos todos muy delicados,si nos deixaramos todos de tanto rifi rafe,mellor nos iría.Conocémonos todos e sabemos de que pé coxeamos,pero teriamonos que preocupar todos de mirar polo noso monte e non que xa no lo den mirado,que esto non pinta ben pa naide,(sólo pa él).\n´´No temo al enemigo q me ataca sino al falso q me abraza``\nTemome que o tema vai a menos, non sei se polo farragoso da nova lei de montes, se porque a xente xa esta cansa, ou polas saidas de tono dalguns administradores do blog que defenden o insulto e a vulgaridade en aras da liberdade de expresion . Isto dicia o outro dia Lucia, coido que unha das administradoras, argumentando que o blog naceu para denunciar as irregularidades do concello e que os insultos eran algo secundario e que eles facian todo o que podian para que non se insultase a ninguen. Falso, siguese a insultar de xeito mou vulgar e non pasa nada. Logo nob vos queixedes que o blog vai a menos. Hai a xente que non lle gustan as formas.\nLucía 10 de marzo de 2014, 23:50\nParéceme que vas ter que voltar á escola e ler ben o que eu escribín... eu non defendo os insultos, non os defendín nunca nin o fago, non vou dicir que nunca o farei, porque son moi prudente e non digo desta auga non beberei...\nE nos comentarios deste artigo non vexo onde están os insultos... pero xa me aburro deste tema, uns ven vaso medio vacío e outros medio cheo....\nQue sorte teño que agora ascendín a administradora dun blog!!!\nque te veo venir 11 de marzo de 2014, 8:16\ntí o que queres e que se acabe, porque a verdade doe, ou será que tes moito traballo levandolle os contiños o señor presidente?\nou será que non das feito xuntas pra tratar temas do blog?\nou será que non sabedes por onde esconder o desfalco que hai e queredes que os demais calen a boca?\nanda xa ....señores do blog seguide asi que non hai ningún tipo de insulto o que hai e xente que vos quere facer calar .\nEstá pasando en Trabada 11 de marzo de 2014, 9:11\nImos a ver se nos explicamos con este tema por última vez, porque non imos seguir dando que falar dun tema completamente alleo ao do blog. Tampouco nos parece ben que se especule con quen é administrador do blog ou quen non o é, os administradores falamos como administradores, e o resto falan co seu nome, con seudónimo ou de forma anónima.\nNon estamos dacordo cos insultos, pero darlle voltas ao tema de forma recurrente só desvía o tema do importante. ¿Que é o importante? As continuas neglixencias en contra de todo un pobo por parte do presidente e a xunta reitora elexida a dedo para a xestión da comunidade de montes de Trabada.\nSe vos decatades, cando alguén insulta, inmediatamente hai alguén que contesta, como se estuveran xuntos, ou mesmo, como se se tratara da mesma persoa, porque non digades que non parece que se coñecen entre si. E si, con esto, estamos a especular.\nPor iso, e porque estamos cada día máis convencidos que se trata de unha estratexia feita adrede para desviar a atención, non imos volver a entrar ao trapo neste tema. Se o insulto é moi gordo, borrarémolo, neste caso, como parece unha conversa entre coñecidos, non imos facelo, non se trata de darlles ás para que o sigan facendo.\nQue non é a estratexia correcta a seguir, pois pode ser, admítense suxerencias, iso si, feitas cunha pouca de cabeza e non de forma gratuita para seguir dándolle voltas a un tema coma este que non nos leva a ningures.\nGrazas. Calquera cousa, coma sempre, podedes escribir a: estapasandoentrabada@gmail.com\ntt 11 de marzo de 2014, 9:25\nnon, si falar falas moi ben.....estudias ou traballas? tes que ser un bo partido\nEstá pasando en Trabada 11 de marzo de 2014, 10:13\nJajajaja. Touché. A ver, que isto non é unha páxina de contactos e imos dunha a outra... Este partido xa está gañad@. Síntoo.\ntt 11 de marzo de 2014, 12:30\nxa pero o partido podese ganar xogando ben ou xogando mal.\nEstá pasando en Trabada 11 de marzo de 2014, 15:09\nDeixémolo en xogo limpio, que nos gusta máis, ou polo menos é o que intentamos.\nAnónimo 11 de marzo de 2014, 22:37\nQue mentes tedes os administradores. Unha estratexia feita adrede. Se non se escribe o que vos gosta a vos saides enseguida a palestra para que a xente non se saia de nai e non se escriban cousas que molestan. Os que criticamos todas estas caralladas temos que volver a escola segundo a non administradora do blog. Non sera que so se debe escribir o que vos queirades que se escriba. Nos somos os molestos en contraposicion os indignados. Somos mafiosos, titeres do poder establecidoe non sei cantas cousas mais. Eu coido que so somos molestos, que non aceptamos a dictadura dunha minoria de indignados que se autoproclaman salvadores da patria e que tentan tratar como ignorantes os que non pensan coma eles. Somos molestos , xa o sei, cansinos, en ocasions aburridos, mais decimos o que queremos decir e non somos rebaño. Pensamis doutro xeito e ninguen nos podera coartar a libertade. Nin os administradores do blog nin Maria Santisima.\nLucía 12 de marzo de 2014, 8:06\nPerdoa... a quen mandei á escola foi a ti... Eu dixen que aquí teñen cabida todo tipo de opinións sempre e cando se fagan con respecto e educación...\nFalas dunha dictadura da minoría d@s indignad@s... dáme a risa contigo oh! xa me dirás a quen sometemos ao noso poder... porque eu sonche indignada e a moita honra, e desque por desgraza me tiven que ver metida nesta historia, sempre vin que todos os temas se tratan con democracia, que cada un fai o que quere e que non se obriga a ninguén... e se respectan as maiorías...\nTi non es molesto para nada, resultas curioso... ata gracioso... porque véseche que non tés nin idea, nin es quen de dar a cara co teu nome, nin aportas nada constructivo... Non vin un argumento en todo o que escribiches ata o dagora no que me defendas a túa postura pro-Daniel...\nFala, di: este señor fixo isto, o outro, creo nel por tal e por cual... Aclárame as contas, as decisións tomadas, por que se nos oculta información... xustifica todo isto e déixate de dar á lingua por dar... e aí falaremos.\nUn saúdo e que teñas moi bo día\nEstá pasando en Trabada 12 de marzo de 2014, 9:02\nSr. Anónimo, non nos queda claro que defende vostede. Nós contestamos ao tema dos insultos, iso é o que non queremos que se publique. Pero tal é como escribe vostede, parece que quere fomentalos... Aquí ninguén se queixou de opinións contrarias ás nosas, é máis, ogallá as houbera, e non falando por falar, senón documentando as cousas. Pero lemos todo o que se publica e poucas veces se defendeu o poder establecido, e menos aínda con datos obxetivos.\nNon sabemos por que falas tamén da dictadura dos indignados, as dictaduras implican poder e polo de agora, non o temos. O blog fíxose para compartir información e denunciar unha situación, nin unha soa vez se borrou ningún comentario a favor da outra parte, ¿a que lle chamas dictadura? Porque tampouco parece que o teñas moi claro.\n¿Molestos? Non sodes molestos, ninguén molesta, toda a xente está para aportar algo, a favor ou en contra, pero non está para desprestixiar, insultar ou defenestrar sin argumentos. Pero iso, nin debe ser aquí, neste blog, nin en ningures. ¿Ignorantes? Posiblemente tampouco, pero nós pensamos que hai que abrir os ollos e non crer só o que che contan desde unha parte, cada un ten dereito a ver, mirar e comparar para tomar as súas decisións. E ten dereito a facelo con libertade, sen medo, ¿consideras que a túa opinión non está manipulada? Pois adiante, loita polo teu e xustifica con feitos concretos, non só con palabras.\nE por suposto, grazas por participar neste blog. Cos nosos comentarios nunca pensamos en cortar a túa libertade.\nAnónimo 12 de marzo de 2014, 14:47\nA verdade e que e unha honra que me resposte directamente Lucia e incluso pasandoentrabada. E non e unha ironia e unha verdadeira honra. Primeiro, claro que me chamas ignorante a min, pero tamen a outros/as que escribiron e teñen outra opinion distinta da oficial. Lucia tamen dis que no blog caben todo tipo de opinions, pero sempre que sexan realizadas con respecto e educacion. Isto tamen e mentira, xa que o propio blog non e en absoluto respetuoso. Lembrovos os enxendros da lotaria, rim rim, pero mira como se erguen e outros enxendros semellantes. Si iso e respeto e educacion, eu son Rouco Varela. Tamen fala Lucia de pro-danielismo cando eu non nomeei o presidente nin unha soa vez, nin defendin nin dixen nada da sua xestion. Para rematar, acusadesme de non aportar argumentos construtivos, cando o 90 pir cento dos comentarios do blog son autenticas caralladas, cando non insultos. Perdoade por non dar a cara pero coido que en Trabada ainda non se pide dar, e por outra banda, cando a dean os outros comentaristas, tamen a darei eu. Moitas grazas para os que teñan a paciencia de lerme e moi boas tardes.\nLucía 13 de marzo de 2014, 9:00\nA ver, está visto que les as miñas verbas como che dá a gana...\n1. As panxoliñas teñen a gran retranca galega. Igual non gastas de sentido de humor.\n2. Cada artigo que vin ata o de agora publicado está documentado, ningunha mentira, as contas á vista están, as leis son as leis, ao igual que os estatutos, o xuízo se ves o dvd..... e así podería seguir. E eu falei dos artigos, non dos comentarios, que se estamos nun país libre, digo eu que toda opinión ten cabida...\n3. Invítote a que me deas a cara a min, que te poñas en contacto co blog e seguimos coa dialéctica nolos dous. Aínda que tamén o podes facer esta finde, que todo o mundo me coñece (supoño que ti tamén) e disme á cara as cousiñas que me teñas que dicir... porque igual isto vén porque tes algún problema comigo e eu sen enterarme.... Porque se fas tanta referencia á miña persoa, será por algo\nEstá pasando en Trabada 12 de marzo de 2014, 17:37\nSr. Anónimo, humor, chámase sentido do humor. As panxoliñas tiñan esa intención, chamémoslle retranca ou o que ti queiras. Pensamos que é algo que se estila bastante na nosa terra. Entendemos que ao mellor non lle fagan gracia a todos, pero tamén pensamos que moita xente o tomou como eso, como unha broma.\nDa lotería... síntoo moito, pero non nos parece de recibo que se mande lotería a xente que tería que estar fóra da lista dos comuneiros xa fai tempo, por estar ausentes de Trabada, ou por non estar xa entre nós. Que se lle mande a viúvos/as, se resulta que non está actualizada a lista de comuneiros. Ou que non se lle mande aos admitidos por sentenza xudicial. ¿E se chega a tocar o gordo? Cando toca ser serios, sexamos serios, e cando toca retranca, soltemos polo menos un sorriso.\nPor outro lado, é certo, en Trabada non se pode dar a cara. Se os administradores do blog o fixéramos, estaríamos perdidos e non poderíamos nin ir aos bares. Por iso non o facemos. Xa non é fácil xestionar o blog pero isto, polo menos, danos certa libertade. Pero, ¿non pensas que se non se pode dar a cara é porque hai medo? Nós pensamos que é unha pena, e ogallá con isto cambiemos algo para que non pase nada por dar a cara.\nSi que nos gustaría saber que buscas atacando ao blog, ¿queres que Trabada siga igual?, ¿queres que dentro de 2 anos non teñamos nin o monte que nos corresponde por lei?, ¿queres que o poder establecido siga comendo o que é noso de xeito indiscriminado e aínda así calemos?, ¿paréceche ben que aos veciños non se lles pague o alumeado público desde fai anos?, ¿que no colexio haxa alcohol ao alcance dos cativos?... Hai tantas preguntas sin resposta e tanto que arranxar, que nos preocupa que se ataque ao blog, sinxelamente por facelo público, ¿ou non?\nAnónimo 12 de marzo de 2014, 18:28\nSinto moito se pensades que eu teño algo contra o blog. O fondo pareceme moi interesante, as formas non tanto. Pero bueno coido que teño a liberdade de expresarme nel. Eu non me meto con ninguen, non insulto nin insultarei e incluso coñezo o son moi amigo /a dalgunhos xestores do blog. A miña intencion non e desprestixiar este medio, so expresar o que non me gusta .Pido tanto?\nFilomena 13 de marzo de 2014, 12:06\nAnónimo, para min a partir de agora, indeciso... ¿Sabes se vas ou vés? Porque primeiro parece que os insultos están ben, despois están mal, despois os comentarios están mal, pero despois o que está mal son os artigos do blog, despois son as formas... Non sei como se pode vivir así, todo o tempo, ¿como ou non como?, ¿durmo ou non durmo? A min solo me queda claro que non se sabe se estás dacordo con Daniel, se estás dacordo co blog... O que si me queda claro é que tés algo en contra de Lucía, que ata o de agora é a única que da a cara neste bendito foro.\nEU QUERO SABER QUEN COJONES ESTÁ DETRAS DO BLOG!!!!! NON COMO, NON DURMO, NON BEBO, NON DESCANSO E NON ME CONCENTRO CANDO FODO...PENSANDO QUEN ESTARÁ DETRAS DE ESTE LINCHAMENTO O NOSO GRAN LIDER!!! NON ATURO MAIS!!! MANIFESTAOS!!!!\nTHE POLICE 13 de marzo de 2014, 17:33\nVou investigar a fondo quen ta detrás do blog. Vale que non comas, que non durmas etc. etc. pero que non te concentres......, eso non se pode consentir. Tan pronto me entere ,DIGOCHO.\nMe parece Filomena que te enteras da misa a medias, ou mellor dito, non te enteras de nada. Eu sempre critiquei as formas, non o blog, nunca falei de Daniel, e non teño nada en absoluto contra Lucia. Le ben as cousas, reflexiona, estudia, emprega o razonamento e non digas cousas que eu non dixen. Unha aperta\no ingeniero 13 de marzo de 2014, 16:30\nPerdoe Señor anónimo creo que eres ti quen non se entera da misa a medias ou ben non se quer enterar ou non quer manifestar de que lado se encontra aunque despois das parrafadas que mangou neste artigo teño as cousiñas cada vez mais claras.\nUsted, xa sabemos que critica as formas pero tamén o blog, si si directa ou indirectamente ou o que é o mesmo por diante ou por detrás.\nDice no Blog que nunca falou de Daniel, seguramente que non, pero con él deste tema si, e del, con outros tamén , ou vasme decir que non?\nMira ti, queres quedar ben con todos e con Lucía, pero a rapaciña esta que a verdade non a coñezo moito é a única que pon o seo nome por diante e que che dí as cousiñas como son, co cal ben se ve quen ta a unha altura e a outra, ou non "señor anónimo".\nAnónimo 13 de marzo de 2014, 17:37\nSeñor anónimo : unha cousa é o control de calidade e outra o control de cantidade. Vostede enténdeme?\nAnónimo 13 de marzo de 2014, 20:00\nQuero clarexar algunhas cousas xa que vexo que as miñas opinions son obxecto de replicas e contrareplicas. 1 Non teño absolutamente nada contra Lucia. Se me refiro a ti e porque eres a persoa que contestas as miñas opinions. 2 Non son Danielista nin antidanielista, para min e un veciño mais do pobo. 3 Como xa dixen en reiteradas ocasions non critico o blog, senon algunhos comentarios que saen no blog que insultan a certas persoas do noso pobo. 4 para rematar dicirlle o enxeñeiro que pode serque eu non teña altura, pero ainda asi seguirei defendendo as miñas ideas ainda que a el non lle gosten. Polo que afirmas sobor de wue eu falei con Daniel sobre o tema, dicirche que o presidente ten obrigas mais importantes que parlamentar comigo. Un saudo enxeñeiro.\nLucía 13 de marzo de 2014, 23:45\nContesto abertamente porque non teño medo a opinar coma ti... Estarei errada ou non.., estarás dacordo comigo ou non... Errar é humano, e eu cometo erros, e non pretendo que a xente me diga amén ao que digo...\nAta onde cheguei sempre o loitei e non lle debo nada a ninguén... Pero o que si boto en falta é xente que diga o que pensa de frente... De feito non teño claro a túa opinión.... críticas aos comentarios do blog, responsabilizando aos xestores destes... cando eles se os manteñen é pola liberdade de expresión... non aportaches NADA CONSTRUCTIVO, nin a favor nin en contra dos asuntos a tratar... así que cando lle botes peito e me digas creo nisto por esta e por esta razón, voltarei a contestarche... do contrario, paso xa de desgastar os meus dedos por xente que pretende dicir e non di nada... Iso si, segue en pé a oferta do face to face\nFilomena 14 de marzo de 2014, 8:49\nPois home, un veciño é porque vive ó pé das nosas casas, pro ¿un veciño máis? Un veciño é alguen que che axuda se ve que che fai falta, que é discreto cando ten que selo,... agora, un veciño que abusa da confianza e que cando te queres dar conta, non tés nada, para min, moi veciño non é. E desde logo, mellor se non me cruzo con el, e menos lle vou falar ou bailar ó seu son aínda que se achegue.\nmortadelo 14 de marzo de 2014, 12:21\nSeñor anónimo ten vostede nun punto toda a razón, claro que o señor Daniel ten mais que facer que poñerse a falar con vostede, pero hai que decir que os contiños sabenlle tanto como deixar de lado toda a comunidade de montes, enfrentar os veciños, malgastar os cartos da comunidad, contar milongas nas reunions, non deixar entrar a xente comuneira dentro, influir nas votacións, chamar a Garda civil , facer comilonas en cada reunión sin o consentimiento dos comuneiros ..etc etc\ntes toda a razón ter ten moito que facer o problema e que non fai nada , e cando se descuiden os indignados e os comuneiros vai ter moito menos que facer...todo a ser del.\ntrakatrá 13 de marzo de 2014, 21:40\nA verdade no ten mais que un camiño, pero si nos fixamos ben en este tema, despois de mais de cuarenta (40) comentarios e casi trescentas(300) lineas de escritura empleadas non se foi capaz de encarar ningunha das irregularidades que temos no pobo; que por certo, son unhas cuantas. Enzarzámonos en rifirafes de nenos e mentras tanto o sr. Daniel e a súa cuadrilla estarán partíndose de risa. Seamos serios e constantes nesta loita, que seguro que o final mais xente confiará en nós. Solo é un razonamento a modo personal nadamais. Gracias a Lucia por votarme de menos, aqui seguiremos mentras o corpo aguante, non o dudes. Un saúdo a todos e moito ánimo pa seguir adiante.....\nLucía 13 de marzo de 2014, 23:53\nA verdade é que se che bota en falta, porque hai pouca xente que faga referencia aos temas e non se vaia polas ramas, como dis ti (e perdón por tutear) parece que estamos no patio do CEIP Celso Currás, que nós pasamos pola vida pero a vida non pasa por nós.\nPero vamos, irregularidades na xestión da xunta reitora desta comunidade de montes vense ás leguas.... As contas, os postos a dedillo, as conveniencias... iso é algo que salta á vista dos que queren ver, porque non hai mellor cego que o que non quere ver...\nAnónimo 13 de marzo de 2014, 22:06\nXa voltou trakatra' tan botado de menos no blog. Tamen di que a maioria dos comentarios son meras perdas de tempo. Polo menos non son eu so o que non ten as cousas claras. Benvido outra vez amigo, a verdade e que te botei en falla, xa que a dialectica do blog e mais ben mala e a xente daselle por insultar e non debater e os que nos saimos da liña oficial somos tratados coma apestados. Un saudo.\nFilomena 14 de marzo de 2014, 8:51\n¿E por que pensas que Trakatrá se sae da liña oficial? Eu penso que está bastante máis dacordo ca ti co tema do blog. É unha lástima que non escriba máis, a verdade.\nAnónimo 14 de marzo de 2014, 19:27\nPerdoa Filomena polo da misa do outro dia, a verdade e que estaba algo enfadado pero sintoo moito. Eu coido que o blog e un instrumento de debate moi util, e precisamente por iso debe haber confrontacion de ideas. Falo aqui de trakatraka porque volta a escribir no blog e porque esta de acordo comigo en que un tanto por cento alto dos comentarios clarexan mais ben pouco a cuestion, incluidos os meus. Volto a pedirche pola miña metedura de pata e a verdade fixome sentir mal. O da misa a medias non se repetira. Un saudo Filomena.\nAnónimo 15 de marzo de 2014, 12:20\nDende logo que este pobo de Trabada non debeu de ter un pasado muy democrático que digamos, porque non se entende como os veciños non son mais "veciños" e siguen na senda da desconfianza e do medo a expresarse libremente ....... Neste pobo algún mandamais debeu de ter o pobo muy "sumiso" e "retraído" a suas ideas dictatoriales impostas a base de, non se sabe muy ben que. Si se opina sobre o Monte, a xente tenlle medo a Daniel Villapol e a súa cuadrilla; si se opina sobre o Velatorio, a xente ten pánico o alcalde; e falando do Velatorio, vaia dende aquí a miña solidaridade cos veciños que a modo de "pancartas" expresaron e expresan a súa disconformidade con dita instalación; o resto de propietarios do edificio non creo que lles quedase a conciencia muy tranquila por non apoialos. O sr alcalde metéuselle entre cexa e cexa impoñer a modo de favor a un lambecús a instalación do velorio; pero polo de agora parece que non ten moita aceptación que se diga.\nDito de paso, xa me tardaba tamén a min volver a ver algún comentario do amigo "trakatrá"; e por que non decilo tamén, gustariame coñecelo en persoa xa que seguro que sabe moitas cousas mais sobre todo isto. Un saúdo pa todos.\nEstá pasando en Trabada 15 de marzo de 2014, 14:45\nVisto o éxito do sr./sra. Trakatrá como comentarista, convidámoste a colaborar dun xeito máis oficial connosco. Estamos dacordo con que sabes moito e tes moito que aportar e precisamos de xente ti, que se nota que é dos que le cada un dos artigos e non se queda só cos comentarios, aporte sabiduría e sabe ben do que fala. Un saúdo\nAnónimo 15 de marzo de 2014, 20:43\nQuero respostarlle a este ultimo anonimo que se colou por ai tratando o pobo de Trabada de sumiso, de pasado pouco democratico e dr non expresarse libremente. Pero e curioso que o personaxe en cuestion polo que di e como o di parece non ser de Trabada. Se es tan valente porque non pos o teu nome. Eu non o poño porque segundo ti son sumiso, pero unha persoa coma ti insumisa, dando leccions de democracia a xente de Trabada, deberia dala cara e amosarse con gallardia e incluso con altaneria, e mostrarse tal e como eres sen a careta do anonimato. Os pobres sumisos non podemos, faltanos cultura democratica e somos pouco botados para diante. Pero ti apoloxista da democracia, da liberdade, da insumision, manifestate xa e danos leccions de etica, moral e dunha morea de cousas mais. E se non fas o que recomendas deixate xa de caralladas, que os veciños de Trabada, grazas a Deus, sabemos defendernos por nos mesmos. Son o primeiro anonimo, o que cae mal.\nAnónimo 16 de marzo de 2014, 16:15\nNunca fago un comentario coa intención de ofender a ninguen. Si son do pobo ou non eso é indiferente; tamen pode ser que non sea do pobo e polos lazos que me unen a él tampouco eu me poida expresar tan libremente como quixera , daste de conta ?? Amigo anónimo, non quero que vostede nin ningún veciño deste pobo pense que o estou a tratar de tonto nin nada que se lle pareza. Aclarado queda pola miña parte este pequeno incidente, espero que pola súa e a de calquera veciño tamén. Nadamais, sigamos a diante coa loita, que sin ningunha dúbida será larga e sinuosa. Bo dia a todos.\nAnónimo 16 de marzo de 2014, 15:12\nPodeis atacarme a min todo o que queirades, pero meterse co meu querido pobo, Trabada, e coas suas xentes, eso si que non llo paso a ninguen e atacarei dialeticaticamente a todo aquel que se meta con este pobo e as suas xentes.\nAnónimo 16 de marzo de 2014, 22:11\nGrazas anonimo polas desculpas. Unha aperta. Para min queda aclarado todo.\nA NOSA LOITA: dende os comezos ata o día de hoxe\nOS ÓRGANOS DE GOBERNO DUNHA COMUNIDADE DE MONTES\nA CONDICIÓN DE VECIÑO COMUNEIRO\n¿Por que a comunidade de montes de Trabada non per...


Vigo colabora con Cangas e a Xunta para abaratar e integrar o transporte metropolitano\nA Consellería de Política Territorial e os Concellos de Vigo e Cangas colaborarán na posta en marcha de medidas que fomenten e potencien o transporte marítimo de viaxeiros entre as dúas poboacións.\nSanidade anuncia que o novo Hospital de Vigo acadará un investimento de 200 millóns de euros\nmartes, 7 xuñ 2005\nO conselleiro de Sanidade, José Manuel González Álvarez, presentou hoxe martes en Vigo a Planificación Hospitalaria desta Área Sanitaria, que contempla a construción dunha nova estrutura hospitalaria neste concello. No transcurso desta presentación o conselleiro anunciou que o novo hospital que o SERGAS quere acometer en Vigo acadará un investimento global estimado de 200 millóns de euros.\nBouzas e San Pelaio de Navia contarán con novas infraestruturas sanitarias de Atención Primaria\nVigo contará con dous novos centros de saúde\nO conselleiro de Sanidade, José Manuel González Álvarez, asinou hoxe martes dous convenios de colaboración coa alcaldesa de Vigo, Corina Porro, co obxecto de recoller e formalizar as actuacións a levar a cabo por ámbalas dúas administracións para acomete-la construción de dous novos centros de saúde na cidade, un na parroquia de Bouzas e outro en San Pelaio de Navia.\nAberto o prazo de inscrición para participar no VI Campus Polideportivo de Vigo\nO Campus terá lugar entre o 27 de xuño e o 1 de xullo en xornadas de 10 a 18 horas. Haberá sitio para 200 rapaces e terán o balonmán, baloncesto, voleibol, fútbol sala, hóckey e baloncesto en cadeira de rodas como actividades deportivas e paseo en piragua, béisbol e piscina como complementarias.\nA exposición fotográfica "Porto Meu" quedará inaugurada con motivo do Día de Portugal\nAdemais da tradicional coroa de flores no busto de Camoes na praza de Portugal, a celebración do Día de Portugal contará coa inauguración da mostra fotográfica "Porto Meu" e unha xornada de mostras artesanais, gastronómicas, folclóricas e musicais na praza da Estrela.